stanford-oval/wikipedia huggingface dataset:
יחסי אוסטרליה – הממלכה המאוחדת
היסטוריה > היחסים במילניום השלישי (2000-הווה)

בשנת 2006, טוני בלייר ראש ממשלת הממלכה המאוחדת היה ראש הממשלה הבריטי הראשון לנאום בפני הפרלמנט האוסטרלי.
בשנת 2012 חתמו הממלכה המאוחדת וקנדה על מזכר הבנות, בו נכתבה כוונה להרחיבו גם לניו זילנד ולאוסטרליה. מטרת מזכר ההבנות בין שתי המדינות היא הרחבה של היחסים הדיפלומטיים בין ארבע המדינות והרחבת שיתוף הפעולה הבילטרלי בינן לבין עצמן ושיתוף הפעולה המולטילטרלי של כל ארבע המדינות הללו גם יחד.
לאחר שהממלכה המאוחדת הצביעה בעד יציאה מן האיחוד האירופי ב-2016 במהלך שנקרא ברקזיט, הציע ראש ממשלת אוסטרליה מלקולם טרנבול לראש ממשלת בריטניה תרזה מיי הקמת אזור סחר חופשי של הממלכה המאוחדת ואוסטרליה. ראש הממשלה האוסטרלי הציע גם לצרף את ניו זילנד לאיחוד עם הטבות הגירה וסחר. בין שלוש המדינות וקנדה מוצע איחוד דומה לאיחוד האירופי שזכה לשם CANZUK (קנדה - Canada, אוסטרליה - Australia, ניו זילנד - New Zealand, הממלכה המאוחדת - United Kingdom).
נשיא ארצות הברית, ג'ו ביידן, הציג בשנת 2021 ברית הגנה חדשה עם בריטניה ואוסטרליה. ברית ההגנה AUKUS — ראשי תיבות של שלוש המדינות — תספק לאוסטרליה שמונה צוללות בעלות הנעה גרעינית, שייבנו בפיקוח מומחים אמריקאים. עד כה, ארצות הברית חלקה את הטכנולוגיה הזו רק עם בריטניה.
הגירה

גלי ההגירה מהאי הבריטי לאוסטרליה מילאו תפקיד מפתח בהתפתחותה של אוסטרליה, ועיקר תושבי אוסטרליה הם ממוצא בריטי או אירי. על פי מפקד האוכלוסין באוסטרליה בשנת 2011, כ-1.1 מיליון אוסטרלים נולדו בבריטניה, אף על פי שהתוכנית לעידוד הגירה מבריטניה לאוסטרליה הסתיימה בשנת 1972.
ראש ממשלת אוסטרליה לשעבר ג'וליה גילארד נולדה בויילס. המנהיג לשעבר של המפלגה הליברלית של אוסטרליה וראש הממשלה לשעבר טוני אבוט נולד גם כן בבריטניה, אם כי להורים ממוצא אוסטרלי.
בבריטניה ישנה אוכלוסייה של 100 אלף אוסטרלים, בייחוד בלונדון.
בשנים האחרונות גוברת התמיכה ברעיון חופש התנועה בין בריטניה, קנדה, אוסטרליה וניו זילנד לאזרחים המסוגלים לחיות ולעבוד בכל אחת מארבע המדינות - בדומה להסדר הנסיעות בין אוסטרליה לניו זילנד.
צבא

לשתי המדינות היסטוריה רחבה מאוד של שיתוף פעולה צבאי. אוסטרליה והממלכה המאוחדת חברות בבריתות משותפות כגון חמש העיניים בה חברות יחד עם קנדה, ארצות הברית, ניו זילנד וישראל כמדינה משקיפה וכוח ההגנה המחומש בו הן חברות יחד עם סינגפור, מלזיה וניו זילנד. שתי המדינות משתפות פעולה במסגרת הצבאית גם במסגרת כוח המשימה המשולב 151 שפועל במימי מפרץ עדן שממזרח לסומליה. כוח המשימה המשולב 151 פועל על מנת למגר ולענות לפעולות פיראטיות שנעשות במימיה הטריטוריאליים של סומליה ומסביב להם. שני הצבאות פעלו יחדיו גם בחקר טיסה 370 של מלזיה איירליינס שהתרסקה באמצע האוקיינוס ההודי ללא סיבה נראית לעין.
מערכת עיטורי הכבוד של הממלכה המאוחדת פעלה גם באוסטרליה עד שנת 1975, כך זכו לקבל ארבעה חיילים אוסטרלים את צלב ויקטוריה אף על פי שהממלכה המאוחדת עצמה כלל לא השתתפה במלחמה. אוסטרליה ייצרה ב-1991 צלב ויקטוריה משלה, שונה קצת בעיצובו ועשוי מאותו גוש המתכת כמו מקבילו מהממלכה המאוחדת.
ספורט

אוסטרליה מצטיינת בתחומי ספורט רבים, אך בעיקר כאלה שמוצאם מהממלכה המאוחדת. שתי המדינות נהנות מיריבות ספורטיבית ארוכה והיסטורית. בין שתי המדינות יריבות ארוכה בקריקט ושתיהן אף מקיימות טורניר משותף לנבחרות של שתיהן בלבד הנקרא "The Ashes", התסיסה הגדולה ביותר בטורניר קרתה בלונדון, בשנת 2005 כאשר נבחרת אנגליה ניצחה את נבחרת אוסטרליה בפעם הראשונה לאחר שליטה אוסטרלית של 18 שנים בטורניר.
בעיני רבים, המשחק הטוב ביותר של הנבחרת האנגלית ברוגבי היה המשחק בו היא הביסה את נבחרת אוסטרליה בגמר גביע העולם ברוגבי לשנת 2003. המשחק היה צמוד לאורך זמן רב עד שלאחר תוספת זמן הוא הוכרע לטובת אנגליה. זו הייתה זכייתה הראשונה של אנגליה בתואר, לאחר שאוסטרליה זכתה בו ב-1991 וב-1999.
שתי המדינות בדרך כלל מובילות את טבלת המדליות במשחקי חבר העמים הבריטי. בשנת 2014 קיבלה אנגליה 174 מדליות וסיימה ראשונה בטבלה כאשר אוסטרליה מיד אחריה עם 137 מדליות. בשנת 2018 היוצרות התהפכו כאשר אוסטרליה זכתה ב-198 מדליות ואילו אנגליה הגיעה שנייה עם 136 מדליות בלבד.
שחקן הגולף פיטר תומסון ממלבורן, אוסטרליה, הוא שחקן הגולף השני בהצלחתו בכל הזמנים בטורניר אליפות הממלכה המאוחדת הפתוחה בגולף.
שתי המדינות חולקות יריבות גם בטורניר המשחקים האולימפיים. במהלך החצי השני של המאה העשרים, אוסטרליה הצליחה יותר במשחקים האולימפיים כאשר גרפה בכל האולימפיאדות שהיו מלבד שלושה (בין 1956 ל-2012) יותר מדליות מן הממלכה המאוחדת. נקודת השפל מבחינת הממלכה המאוחדת הייתה אולימפיאדת אטלנטה שנערכה ב-1996 שם סיימה אוסטרליה במקום השביעי מבחינת מספר המדליות ואילו הממלכה המאוחדת זכתה ב-15 מדליות מהן מדליית זהב אחת בלבד, מה שמיקם אותה במקום 36.
אוסטרליה מצטיינת בטורניר הטניס ווימבלדון. שחקן הטניס האוסטרלי טוד וודברידג' זכה 9 פעמים בטורניר הזוגות לגברים בווימבלדון. הטניסאים האוסטרליים ג'ון ניוקומב, רוד לייבר ומרגרט קורט זכו כולם במספר תארים באליפות ווימבלדון. לעומת הטניסאים האוסטרלים, הטניסאים הבריטיים לא מצטיינים באליפות אוסטרליה הפתוחה. למעשה, אף טניסאי בריטי לא זכה באליפות אוסטרליה הפתוחה החל משנת 1934.
תרבות

ישנה היסטוריה ארוכה של חילופי תרבות בין המדינות, והאוסטרלים משתמשים לרוב בבריטניה כנקודת ציון בדרכם להצלחה בינלאומית, בין אם מדובר באומנים דוגמת בארי המפריז או באנשי עסקים דוגמת רופרט מרדוק. אופרות סבון אוסטרליות הפכו פופולריות במיוחד בשלהי שנות ה-80 וה-90 כשהסדרה שכנים שכנים שודרה מדי יום וזכתה לנתוני צפייה של 19 מיליון צופים. אף על פי שמספר הצופים ירד עם השנים ל-5 מיליון עד 2007, עדיין מדובר היה בכמעט פי עשרה ממספר הצופים באוסטרליה. קומיקאים אוסטרלים שונים זכו אף הם לשגשג בבריטניה, בהם קלייב ג'יימס, אדם הילס וטים מינצ'ין.
תעשייה

עיריית לונדון מממנת את פיתוח המשאבים באוסטרליה מאז עידן הקולוניאליזם, וחברות אנגלו-אוסטרליות הפכו לכמה מחברות הכרייה הרב-לאומיות הגדולות ביותר דוגמת ריו טינטו (אנ') ו-BHP Billiton. כמו כן, תעשיית הנפט האוסטרלית החלה בבתי הזיקוק של Coomonwealth Oil Refineries, שיתוף פעולה בין ממשלת אוסטרליה וחברת הנפט האנגלו-איראנית (כיום BP).
עוד תורמות לקשרי התעשייה בין המדינות הן "לשכת המסחר האוסטרלית-בריטית" האמונה על קשרי התעשייה והמסחר שבין המדינות מצד בריטניה ו"עסקי אוסטרלים בבריטניה" שאמונה על קשרי התעשייה והמסחר שבין המדינות מצד אוסטרליה.
מדע, טכנולוגיה והנדסה

שתי הפעולות הפעילו בשיתוף פעולה את מצפה הכוכבים האנגלו-אוסטרלי בניו סאות' ויילס שכלל את הטלסקופ האנגלו-אוסטרלי ואת טלסקופ שמידט הבריטי. המצפה היה קיים בתוך מצפה אחר, גדול יותר, בשם "סיידינג ספרינג". מיזם הג'וינט האנגלו-אוסטרלי הקים בשנת 1946 את מרכז הניסויים בטילים וומרה על יד הכפר וומרה שבאוסטרליה הדרומית. המרכז הוקם לשם ניסויים בטילים מיוחדים של הצבא הבריטי כגון הטיל "בלו סטיל" (פלדה כחולה). בעשור השני של המאה העשרים ואחת שימש האתר לניסויים במל"טים ומזל"טים פרי פיתוחן של הממלכה המאוחדת ושל אוסטרליה.
נציגויות דיפלומטיות

אוסטרליה מיוצגת בממלכה המאוחדת בדרג השגרירות באמצעות נציבות גבוהה שהיא מחזיקה בלונדון, בירת המדינה.
הממלכה המאוחדת מיוצגת באוסטרליה בדרג השגרירות באמצעות נציבות גבוהה שהיא מחזיקה בקנברה, בירת המדינה. הממלכה המאוחדת מיוצגת באוסטרליה גם בדרג הקונסולרי באמצעות תשע קונסוליות שהיא מחזיקה ברחבי אוסטרליה בערים: אדלייד, אליס ספרינגס, בריזביין, קיירנס, דרווין, הובארט, מלבורן, פרת' וסידני.
"בית אוסטרליה", בתוכו נמצאת הנציבות הגבוהה של אוסטרליה שבלונדון.
הנציבות הגבוהה הבריטית בקנברה.
ערים תאומות

הממלכה המאוחדת בריק על הטוויד, הממלכה המאוחדת עם אוסטרליה קייסי, אוסטרליה
הממלכה המאוחדת פרת', הממלכה המאוחדת עם אוסטרליה פרת', אוסטרליה
הממלכה המאוחדת בקסלי, הממלכה המאוחדת עם אוסטרליה פוטסקריי, אוסטרליה
הממלכה המאוחדת קובנטרי, הממלכה המאוחדת עם אוסטרליה פרקס, אוסטרליה
הממלכה המאוחדת מחוז פנלנד, הממלכה המאוחדת עם אוסטרליה מארוצ'י, אוסטרליה
הממלכה המאוחדת הלסטון, הממלכה המאוחדת עם אוסטרליה פורט אוגוסטה, אוסטרליה
הממלכה המאוחדת קינגס לין, הממלכה המאוחדת עם אוסטרליה סנדרינגהאם, אוסטרליה
הממלכה המאוחדת לונססטון, הממלכה המאוחדת עם אוסטרליה לונססטון, אוסטרליה
הממלכה המאוחדת לינקולן, הממלכה המאוחדת עם אוסטרליה פורט לינקולן, אוסטרליה
הממלכה המאוחדת ניוקאסל, הממלכה המאוחדת עם אוסטרליה ניוקאסל, אוסטרליה
הממלכה המאוחדת פנירת', הממלכה המאוחדת עם אוסטרליה פנירת', אוסטרליה
הממלכה המאוחדת פנזנס, הממלכה המאוחדת עם אוסטרליה בנדיגו, אוסטרליה
הממלכה המאוחדת פורטסמות', הממלכה המאוחדת עם אוסטרליה סידני, אוסטרליה
הממלכה המאוחדת ויטבי, הממלכה המאוחדת עם אוסטרליה קוקטאון, אוסטרליה
הממלכה המאוחדת ויטבי, הממלכה המאוחדת עם אוסטרליה מערב ויאלונג, אוסטרליה
הממלכה המאוחדת טאמוורת', הממלכה המאוחדת עם אוסטרליה טאמוורת', אוסטרליה
השוואה

| שם נפוץ> שם רשמי | אוסטרליה> הקהילייה של אוסטרליה | הממלכה המאוחדת> הממלכה המאוחדת של בריטניה הגדולה וצפון אירלנד |
| --- | --- | --- |
סמל: 
| דגל | אוסטרליה | הממלכה המאוחדת |
| שטח | 7,741,228 קמ"ר | 243,610 קמ"ר (לא כולל הטריטוריות הבריטיות שמעבר לים) |
| אוכלוסייה | 23,470,145 | 65,105,246 |
| צפיפות אוכלוסייה | 3.03 לק"מ רבוע | 267.25 לק"מ רבוע |
| עיר בירה | קנברה | לונדון |
| המטרופולין הגדול ביותר | סידני | לונדון |
משטר: מונרכיה חוקתית פדרלית   מערכת רב-מפלגתית
| מונרך ראשון | אדוארד השביעי | ויליאם הראשון |
מונרך נוכחי: צ'ארלס השלישי
| ייסוד | 1 בינואר 1901 (עצמאות מהממלכה המאוחדת) | 527 (ממלכת מרסיה)   927 (ממלכת אנגליה)   1 במאי 1707 (הממלכה המאוחדת) |
| שפות רשמיות | אנגלית | אנגלית בריטית, וולשית וגאלית סקוטית. |
| תוצר מקומי גולמי | 1,248,000 מיליון דולר | 2,925,000 מיליון דולר |
| מדד הפיתוח האנושי | 0.939 (גבוה מאוד) | 0.922 (גבוה מאוד) |
| ראשי קרב גרעיניים פעילים / סך הכל | 0 | 120 / 215 |
| קידומת טלפון בינלאומית | +61 | +44 |
| אזור זמן | +8, +9, +10, +11 | 0 |
סטניסלב לובוטקה

סטניסלב לוֹבּוֹטְקַה (בסלובקית: Stanislav Lobotka; נולד ב-25 בנובמבר 1994 בטרנצ'ין שבסלובקיה) הוא כדורגלן סלובקי המשחק בעמדת הקשר האחורי בקבוצת נאפולי מהסרייה א' ובנבחרת סלובקיה.
קריירת מועדונים

לובוטקה גדל במחלקות הנוער של AAC ספרטה טרנצ'ין וא.ס. טרנצ'ין. הוא ערך 74 הופעות ליגה במדי המועדון במסגרת ליגת העל הסלובקית, בהן הבקיע שלושה שערים. הוא זכה עם המועדון באליפות סלובקיה ובגביע הסלובקי.
ב-30 ביוני 2013 הושאל למשך עונה אחת לאייאקס מליגת העל ההולנדית. הוא שיחק במשך העונה בקבוצת המילואים של המועדון, צעירי אייאקס.
ב-25 באוגוסט 2015 חתם בנורשלן מליגת העל הדנית. ב-30 באוגוסט הוא ערך את הופעת הבכורה שלו במועדון, בהפסד 0–2 לברונדבי במסגרת המחזור השביעי בליגה לעונת 2015/2016. הוא שיחק במועדון במשך שתי עונות, בהן ערך 61 הופעות ליגה.
ב-15 ביולי 2017 חתם לובוטקה על חוזה לחמש עונות בסלטה ויגו מלה ליגה. ב-19 באוגוסט ערך את הופעת הבכורה שלו במועדון, בהפסד 2–3 לריאל סוסיאדד במסגרת המחזור הראשון בליגה לעונת 2017/2018. הוא שיחק במועדון במשך שתי עונות וחצי, בהן ערך 86 הופעות ליגה.
ב-15 בינואר 2020 חתם על חוזה לארבע עונות וחצי בנאפולי מהסרייה א'. ב-27 בדצמבר 2022 האריך את חוזהו במועדון עד 2027.
קריירה בינלאומית

ב-15 בנובמבר 2016 ערך לובוטקה את הופעת הבכורה שלו בנבחרת סלובקיה, בתיקו 0-0 נגד נבחרת אוסטריה במשחק ידידות. ב-4 בספטמבר 2017 הבקיע את שער הבכורה שלו בנבחרת, בהפסד 1–2 לנבחרת אנגליה במסגרת מוקדמות מונדיאל 2018.
היה חלק מסגל הנבחרת לטורניר יורו 2020 בשנת 2021, וערך הופעה אחת בטורניר. נכלל בסגל נבחרת סלובקיה ליורו 2024.
תארים

אליפות סלובקיה (1): 2014/2015
הגביע הסלובקי (1): 2014/2015
קופה איטליה (1): 2019/2020
אליפות איטליה: 2022/2023
הערות שוליים

↑  El RC Celta inunda de calidad y dinamismo su centro del campo con el internacional eslovaco Lobotka, באתר הרשמי של סלטה ויגו, 15 ביולי 2017 (בספרדית)
↑  Napoli complete reported €24m capture of Lobotka from Celta Vigo באתר beIN SPORTS, ‏ 15 בינואר 2020 (באנגלית)
↑  העברות בעולם, 27.12: שתי הצעות של 127 מיליון יורו על אנסו פרננדס, באתר וואלה, 27 בדצמבר 2022
↑  UEFA.com, Slovakia | Squad | UEFA EURO 2024, UEFA.com (באנגלית)
| נבחרת סלובקיה – יורו 2020 |
| --- | --- | --- |
|  1 דוברבקה •  2 פקאריק •  3 ואוורו •  4 ואליינט •  5 שטקה •  6 גרגוש •  7 וייס •  8 דודה •  9 בוז'ניק •  10 סוסלוב •   11 בנש •  12 קוציאק • 13 הרושובסקי •  14 שקריניאר • 15 הובוצ'ן • 16 האנצקו • 17 האמשיק • 18 הרסלין • 19 קוצקה • 20 מאק • 21 דיוריש • 22 לובוטקה • 23 רודאק • 24 קוסצלניק • 25 הרומאדה • 26 שראנץ • מאמן: קוזאק |  1 דוברבקה •  2 פקאריק •  3 ואוורו •  4 ואליינט •  5 שטקה •  6 גרגוש •  7 וייס •  8 דודה •  9 בוז'ניק •  10 סוסלוב •   11 בנש •  12 קוציאק • 13 הרושובסקי •  14 שקריניאר • 15 הובוצ'ן • 16 האנצקו • 17 האמשיק • 18 הרסלין • 19 קוצקה • 20 מאק • 21 דיוריש • 22 לובוטקה • 23 רודאק • 24 קוסצלניק • 25 הרומאדה • 26 שראנץ • מאמן: קוזאק | סלובקיה |
| נבחרת סלובקיה – יורו 2024 |
| --- | --- | --- |
|  1 דוברבקה •  2 פקאריק •  3 ואוורו •  4 אוברט •  5 ריגו •  6 גיומבר •  7 סוסלוב •  8 דודה •  9 בוז'ניק •  10 קוצקה •   11 בנש •  12 רודאק • 13 הרושובסקי •  14 שקריניאר • 15 דה מרקו • 16 האנצקו • 17 הרסלין • 18 סטרלץ • 19 טופטה • 20 דיוריש • 21 ברו • 22 לובוטקה • 23 ראבאס • 24 סאוור • 25 קושה • 26 שראנץ • מאמן: קלצונה |  1 דוברבקה •  2 פקאריק •  3 ואוורו •  4 אוברט •  5 ריגו •  6 גיומבר •  7 סוסלוב •  8 דודה •  9 בוז'ניק •  10 קוצקה •   11 בנש •  12 רודאק • 13 הרושובסקי •  14 שקריניאר • 15 דה מרקו • 16 האנצקו • 17 הרסלין • 18 סטרלץ • 19 טופטה • 20 דיוריש • 21 ברו • 22 לובוטקה • 23 ראבאס • 24 סאוור • 25 קושה • 26 שראנץ • מאמן: קלצונה | סלובקיה |
הדיוויזיה ההררית אס אס ה-13

| --- | --- |

סמל הדיוויזיה
 פרטים
 כינוי:  Handschar (סימיטר בוסני)
 מדינה:  גרמניה הנאצית גרמניה הנאצית
 שיוך:  אס אס אס אס
 סוג:  דיוויזיה
 אירועים ותאריכים
 תקופת הפעילות:  1943 – מאי 1945
 מלחמות:  מלחמת העולם השנייה
 נתוני היחידה
 כוח אדם:  כ-21,000
דיוויזיית אס אס הררית ה-13 'הנדשאר', או "הקרואטית הראשונה" (13. Waffen-Gebirgs-Division der SS „Handschar“ ‏;kroatische Nr. 1) הייתה דיוויזיה בוואפן אס אס, שרבים מחייליה היו מוסלמים. היחידה הוקמה על ידי גרמניה הנאצית, בתקופת מלחמת העולם השנייה, בתחום קרואטיה שבשלטון מפלגת האוסטאשה הפרו-נאצית, שכללה באותה תקופה גם את בוסניה והרצגובינה.
הדיוויזיה הופעלה בעיקר למלחמה בפרטיזנים ביוגוסלביה וביצעה במהלכה פשעי מלחמה רבים כנגד סרבים ויהודים.
שם הדיוויזיה

"הנדשאר" (או חנג'ר), שם הדיוויזיה, הוא השם הבוסני של נשק טורקי מסורתי סוג של סימיטר, המופיע על דגל הדיוויזיה.
היסטוריה

ה"הנדשאר" מנתה בשיאה 21,065 חיילים, מרביתם מגויסים מקרב האוכלוסייה המוסלמית של בוסניה והרצגובינה ומיעוטם מוסלמים אלבנים מקוסובו, כולם תחת פיקוד קצינים גרמנים. הגיוס נעשה בעידודו של המופתי הירושלמי חג' אמין אל-חוסייני שנשלח במיוחד לשם כך לבוסניה על ידי שלטונות גרמניה הנאצית. התערבותו של איש דת בכיר כאל חוסייני, נדרשה משום שכוהני דת מוסלמים מקומיים פרסמו שלוש פתוות נגד שיתוף פעולה עם הנאצים ועם בעלי בריתם הקרואטים.
לצורך גיוס מוסלמים ליחידת האס אס, היינריך הימלר, יוזם הקמת הדיוויזיה, יצא בטענה שהבוסנים המוסלמים אינם סלאבים או טורקים, אלא בני הגזע הארי (צאצאים של הגותים) שהתאסלמו; אדולף היטלר לא ראה זאת בעין יפה, וזאת למרות שהוא עצמו העריץ את טבעה המיליטריסטי של דת האסלאם.
חיילי הדיוויזיה עברו אימונים בצרפת, בניגוד לבקשתו של אל חוסייני שלא יישלחו מחוץ לבוסניה, ולאחריהם הוחזרו לבוסניה ופעלו בעיקר נגד כוחות הפרטיזנים בפיקוד טיטו.
בכל אחד מגדודי (בטליונים) הדיוויזיה היה אימאם ובכל אחד מהרגימנטים, מולא. המפקד הראשון היה ארתור מרטין פלפס, סאשי מיישוב קטן במחוז סיביו, כיום ברומניה. פלפס פיקד לפני כן גם על דיוויזיית אס אס הררית השביעית שפעלה גם היא באזור.
ההצלחה היחסית בגיוס הדיוויזיה "הנדשאר" הביאה את הגרמנים ליצירת דיוויזיה נוספת, דיוויזיית אס אס הררית ה-23. בדיוויזיות אלה שרתו בעיקר בוסנים מוסלמים תחת פיקוד גרמני, אך בעקבות לחץ קרואטי, שנבע מחששם שיחידות על טהרת המוסלמים עלולות ליצור שאיפות מוסלמיות לעצמאות, הוחלט שלפחות 10% מהחיילים יהיו קרואטים קתולים והדיוויזיות יקראו "הדיוויזיה הקרואטית הראשונה" ו"הדיוויזיה הקרואטית השנייה". מתוך מגויסים אלבנים מוסלמים, תושבי קוסובו, הורכבה דיוויזיית אס אס הררית ה-21.
בעת שהדיוויזיה הייתה בצרפת, בימים 16–17 בספטמבר 1943, אחד מאנשיה, כנראה סוכן קומוניסטי, יזם מרידה שבמהלך נרצחו חמישה קצינים גרמנים. חיילים אחרים, נאמנים לגרמנים ומונהגים על ידי האימאם, דיכאו את המרד ובמהלך הדיכוי נהרגו שני מורדים. 14 מורדים נוספים נורו לאחר משפט. לאחר מכן הגרמנים פסלו חיילים רבים מטעמי חוסר התאמה פוליטית וכשמונה מאות מתוכם נשלחו לעבודה בגרמניה. 265 מתוכם סירבו לכך ונשלחו למחנה ריכוז שם מתו רבים מהם.
מרידה נוספת התרחשה בדיוויזיה ב-21 באוקטובר 1944 כשחיילים רבים ערקו וחלק מהם הצטרפו לפרטיזנים, כתוצאה מהמרידה והעריקה הידלדלו שורות הדיוויזיה ובסוף 1944 אוחדה דיוויזיית "קאמא", הדיוויזיה הבוסנית השנייה, עם דיוויזיית "הנדשאר".
הפיקוד הגרמני הפעיל את הדיוויזיה בעיקר למבצעים כנגד פרטיזנים בשיטחי יוגוסלביה הכבושה הדיוויזיה קצרה הצלחה צבאית במבצעיה נגד הפרטיזנים במזרח בוסניה, אך אנשיה נודעו באכזריותם, במהלך המבצעים שביצעה בשנת 1944 שרפו אנשי הדיוויזיה כפרים שלמים ורצחו אלפי אזרחים סרבים ויהודים בשטחי קרואטיה.
פשעי מלחמה

הדיוויזיה הואשמה באחריותה למוות של כ-5,000 אזרחים מתוכם כ-400 יהודים, אחד ממפקדי הדיוויזיה (קרל-גוסטב זאוברצווייג) שאמור היה לתת את הדין על מעשיו התאבד לפני הסגרתו ליוגוסלביה, השני (Desiderius Hampel) אמור היה להיות מוסגר גם הוא ולעמוד לדין על פשעיו אך הוא הצליח להימלט ממחנה שבויים וחי עד סוף ימיו באוסטריה, עשרה קצינים זוטרים הועמדו לדין ביוגוסלביה והוצאו להורג בעבור מעשיהם.
אחרית דבר

לאחר המלחמה הוסגרו ליוגוסלביה 38 קצינים מהדיוויזיה בדרגות שונות, והועמדו לדין בבית משפט צבאי בסרייבו באוגוסט 1947. עשרה קצינים נידונו למוות והוצאו להורג. שאר הנאשמים נידונו לתקופות מאסר שונות, אך עד שנת 1952 יצאו כולם לחופשי, פרט לאחד שמת בכלא.
רבים מחיילי הדיוויזיה ה-13 והדיוויזיה ההררית אס אס ה-23 התנדבו להילחם לצד ארצות ערב במלחמת העצמאות סוריה קלטה כ-8,000 פליטים מוסלמים מבוסניה, ורבים מהם גויסו לכוחות המזוינים של סוריה. עיראק קלטה כ-2,500 מוסלמים בוסנים, וכאלף מתוכם גויסו לצבא ההצלה ונלחמו נגד ישראל.
מפקדים

ארתור פלפס (13 בפברואר 1943 – 9 במרץ 1943)
הרברט פון אובוורצר (9 במרץ 1943 – 1 באוגוסט 1943)
קרל-גוסטב זאוברצווייג (1 באוגוסט 1943 – 1 ביוני 1944)
דזידריוס האמפל (1 ביוני 1944 – 12 במאי 1945)
לקריאה נוספת

Williamson, Gordon, German Mountain & Ski troops 1939-45, Oxford: Osprey Publishing, 1996.
הערות שוליים

↑  ביקורות על הספר Himmler's Bosnian Division: The Waffen-SS Handschar Division 1943-1945 (באנגלית)
↑  The Swastika and the Crescent by David Motadel — winter 2015: The Shadow of the Great Wars | The Wilson Quarterly, web.archive.org, ‏2019-10-22
↑  Ziv Yoffe, המופתי של ירושלים ויחידת האס אס הבוסנית., באתר רגעים היסטוריים
↑  דיוויזיית אס אס הררית ה-13 היחידה הנאצית המוסלמית שהוקמה על ידי חג' אמין אל-חוסייני המופתי של ירושלים, באתר רגעים היסטוריים (ארכיון)
↑  לוחמים יוגוסלבים במלחמת השחרור, באתר הארכיון הציוני
| גרמניה הנאצית דיוויזיות הוואפן אס אס  |
| --- | --- | --- |
| דיוויזיות פאנצר | דיוויזיית האס אס לייבשטנדרטה • דיוויזיית אס אס "דאס רייך" • דיוויזיית האס אס השלישית "טוטנקופף" • דיוויזיית פאנצר אס אס החמישית "ויקינג" • דיוויזיית פאנצר אס אס התשיעית "הוהנשטאופן" • דיוויזיית פאנצר אס אס העשירית "פרונדסברג" • דיוויזיית פאנצר אס אס ה-12 "היטלריוגנד" |  |
| דיוויזיות פאנצרגרנדיר | דיוויזיית פאנצרגרנדיר אס אס ה-11 "נורדלנד" • דיוויזיית פאנצרגרנדיר אס אס ה-16 "רייכספיהרר-אס אס" • דיוויזיית פאנצרגרנדיר אס אס ה-17 "גץ פון ברליכינגן" • דיוויזיית פאנצרגרנדיר אס אס ה-18 "הורסט וסל" • דיוויזיית פאנצרגרנדיר אס אס ה-23 "נדרלנד" |  |
| דיוויזיות הרריות | דיוויזיית אס אס השישית "נורד" • דיוויזיית אס אס השביעית "פרינץ אויגן" • דיוויזיית אס אס הררית ה-13 "הנדשאר" • דיוויזיית אס אס הררית ה-21 "סקנדרבג" • דיוויזיית אס אס הררית ה-23 "קאמא" • דיוויזיית ואפן הררית אס אס ה-24 "קארסטייגר" |  |
| דיוויזיות פרשים | דיוויזיית פרשים אס אס השמינית "פלוריאן גאייר" • דיוויזיית פרשים אס אס ה-22 "מריה תרזה" • דיוויזיית ואפן פרשים אס אס ה-33 • דיוויזיית פרשים אס אס ה-37 "ליצו" • דיוויזיית הפרשים הקוזאקים הראשונה • דיוויזיית הפרשים הקוזאקים השנייה |  |
| דיוויזיות חיל רגלים | דיוויזיית הוואפן גרנדיר אס אס ה-14 • דיוויזיית הוואפן גרנדיר אס אס ה-15 • דיוויזיית הוואפן גרנדיר אס אס ה-19 • דיוויזיית הוואפן גרנדיר אס אס ה-20 • דיוויזיית הוואפן גרנדיר אס אס ה-25 "הוניאדי" • דיוויזיית הוואפן גרנדיר אס אס ה-26 • דיוויזיית הגרנדיר אס אס ה-27 "לנגמרק" • דיוויזיית הגרנדיר אס אס ה-28 'ולוניה' • דיוויזיית הוואפן גרנדיר אס אס רונה • דיוויזיית הוואפן גרנדיר אס אס ה-29 • דיוויזיית הוואפן גרנדיר אס אס ה-30 • דיוויזיית הגרנדיר אס אס ה-31 • דיוויזיית הגרנדיר אס אס ה-32 "ינואר" • דיוויזיית הגרנדיר אס אס ה-33 "שרלמן" • דיוויזיית הגרנדיר אס אס ה-34 'לנדשטורם נדרלנד' • דיוויזיית הוואפן גרנדיר אס אס ה-36 • דיוויזיית האס אס ה-38 "ניבלונגן" |  |
| דיוויזיות משטרה | דיוויזיית האס אס הרביעית • דיוויזיית האס אס ה-35 |  |
| --- | --- |
בקרת זהויות :  NLI: 987007446518405171  BnF: cb131890059 (data)  GND: 4498563-0  LCCN: n92014681  NKC: ko20191043323  SUDOC: 035429232  VIAF: 138516293   WorldCat (עם VIAF): 138516293 
חג' אמין אל-חוסייני סוקר מסדר של חיילי הדיוויזיה יחד עם מפקדהּ קרל-גוסטב זאוברצווייג, נובמבר 1943
חיילי הדיוויזיה ה-13 קוראים ספר "אסלאם ויהדות"
ליודביט גאי

| --- | --- |

 לידה:  8 באוגוסט 1809 קראפינה, ממלכת קרואטיה (ההבסבורגית), ממלכת הונגריה,  האימפריה האוסטרית האימפריה האוסטרית 
 פטירה:  20 באפריל 1872 (בגיל 62) זאגרב, ממלכת קרואטיה וסלבוניה, ארצות הכתר של אישטוואן הקדוש, האימפריה האוסטרו-הונגרית האימפריה האוסטרו-הונגרית 
 מדינה:  קרואטיה, האימפריה האוסטרית
 מקום קבורה:  בית העלמין מירוגוי, זאגרב
 מקום מגורים:  לייפציג, ברטיסלאבה, בודפשט, וינה, ואראז'דין, קרלובץ, קרפינה, גראץ, בלגרד 
 כינויים נוספים:  שמו בלידה: Ludwig Gay
 פעילות בולטת:  לשונאות, ממנהיגי התנועה לתחייה הלאומית הקרואטית
 ידוע בשל:  אלפבית לטיני לשפה קרואטית - פיתוח השפה הספרותית הקרואטית, מייסד ה"איליריזם" והעיתון הראשון בשפה הקרואטית
 השכלה:  אוניברסיטת פשט (חלקית)
 מקצוע:  סופר, משורר, עיתונאי, לשונאי
 מפלגה:  התנועה האילירית
 השקפה דתית:  נצרות קתולית
 בת זוג:  פאולינה קריזמניץ'
 
ליודביט גאי (בקרואטית: Ljudevit Gaj, שמו בלידה: לודוויג גאי Ludwig Gay;‏ 8 באוגוסט 1809 קראפינה, קרואטיה, האימפריה האוסטרית – 20 באפריל 1872, זאגרב) היה לשונאי, פוליטיקאי, עיתונאי וסופר קרואטי ממוצא גרמני, דמות מרכזית בתנועה הפאן-סלאבית ה"אילירית" ששאפה לתחייה לאומית של העם הקרואטי ולהקמת מדינה מאוחדת של הסלאבים הדרומיים. יחד עם הסרבי ווק קרג'יץ' מילא תפקיד חשוב באימוץ הניב השטוקאווי כיסוד לשפה הספרותית של הקרואטים והסרבים - השפה הסרבו-קרואטית. האלפבית הלטיני כפי שהותאם על יד גאי לניב השטוקבי של השפה הקרואטית נמצא בשימוש לא רק בקרואטיה של ימינו אלא גם בבוסניה והרצגובינה, במונטנגרו ובסרביה.
ביוגרפיה > ילדותו ותחילת דרכו

ליודביט גאי נולד בשנת 1809 בשם לודוויג גאי ביישוב קראפינה, בחבל זגוריה שבצפון קרואטיה. יישוב זה נמצא אז במחוז ואראז'דין שבממלכת קרואטיה, שהייתה בת חסות של הונגריה וחלק מהאימפריה האוסטרית. אביו של גאי, יוהאן (איוואן) גאי, היה מהגר גרמני ייתכן מסלובקיה (אז חלק מממלכת הונגריה), רוקח במקצועו, ואמו, יוליאנה לבית שמידט, הייתה אישה משכילה, גם כן בת למשפחה גרמנית שהגיעה לקרואטיה בשנות ה-1770. מצד האב, משפחת גאי הייתה משפחה גרמנית ששורשיה בהוגנוטים מבורגונדיה שהתיישבו במאה ה-17 ביישוב בטיזובצה, בשטחי סלובקיה של ימינו. בניה היו במאה ה-18 צמיתים של המשפחות מאריאשי ממרקושפאלווה ובטיזפאלווה. מכיוון שבסביבה חיו מספר רב של גרמנים ציפסרים המשפחה נטמעה בתוכם והייתה לגרמנית לכל דבר. אביו של ליודביט היה בן לענף של המשפחה שהתיישב בכפר הסלובקי מרקושובצה.
את בית הספר היסודי ואת השנה הראשונה של התיכון סיים גאי בקראפינה. אחר כך למד בגימנסיה הגרמנית בקרלובץ (קרלשטאט), אחר כך ב-1826 למד פילוסופיה בווינה ואחר כך באוניברסיטת גראץ ובשנים 1829–1832 למד משפטים באוניברסיטת פשט. בשובו לקרואטיה, עבד כמשפטן בזאגרב. כעבור שנתיים סיים דוקטורט בפילוסופיה באוניברסיטת לייפציג ומאז נודע בסביבתו כ"ד"ר ליודביט גאי". זמן קצר אחרי שחזר לזאגרב הצטרף לחבורה של צעירים, ביניהם הרוזן יאנקו דרשקוביץ', ששאפו לקדם את קרואטיה לפי דגם מערב אירופי.
ביוגרפיה > כתיב אחיד על בסיס הניב השטוקאבי

מנעוריו הצטיין גאי בכישורים לשפות ונמשך לתחום הבלשנות. עוד בשנת 1826 חיבר גאי ספר על תולדות עיירתו בשפה הלטינית: Brevis descriptio loci Krapinae ואחר כך תרגם אותו בגרמנית תחת הכותרת "«Die Schlösser bei Krapina» (הטירות בקראפינה).
בפשט הוא התוודע לסופר והבלשן הסלובקי יאן קולאר שדגל בפאנסלאביות ולאינטלקטואלים סלובקים אחרים. קולאר עודד אותו להמציא אלפבית קרואטי חדש לפי דגם האלפבית הצ'כי.
בשנת 1830 חיבר ופרסם גאי בעיר בודה ספר דקדוק של השפה הקרואטית בשם "Kratka osnova hrvatsko-slavenskog pravopisanja" ("קיצור יסודות הכתיב הקרואטי-סלאבוני"), שבו הציע לראשונה כתיב קרואטי אחיד. לפניו עסקו בנושא איגניאט ג'ורג'ביץ' ופאבאו אביר ויטזוביץ' (1713-1652). הספר של גאי הודפס במהדורה דו-לשונית, קרואטית וגרמנית.
עד לגאי השתמשו הקרואטים באלפבית לטיני אך בשבע שיטות כתיב שונות עבור הצלילים הספציפיים לשפתם. גאי הגה כתיב אחיד המבוסס על הניב השטוקאבי, הקרוב לשפה הסרבית, אף על פי שהניב הנהוג במקום הולדתו היה הקאיקאבי. הוא קיבל השראה מכתבי ויטזוביץ' ומהכתיב הצ'כי מיסודו של יאן הוס. השתמש בסימנים דיאקריטיים ובדיגרפים lj nj. הכתיב הלטיני שאומץ על ידי גאי כונה "גאיצה" או גאייביצה".